stanford-oval/wikipedia huggingface dataset:
אבו אל-מיסכ כאפור
חייו

כאפור היה במוצאו אפריקני שחור, שנשבה, סורס ונמכר לעבדות באתיופיה. הוא הגיע לידיו של השליט האיח'שידי הראשון, מוחמד בן טוגג', ובמהרה עלה לגדולה בשל נאמנותו לאדונו. הוא הופקד כפדגוג של שני בניו, אנגר ועלי, לקראת עלייתם לכס השלטון וכניסתם לעולם הפוליטיקה הימי-ביניימית, ושימש גם שר צבא בשירותו את מוחמד בן טוגג' במערכות השונות שלו, בצפון מול אמירות חלב ובמזרח מול הקרמטים, שאיימו על ערי הקודש מכה ואל-מדינה ואף גנבו את האבן השחורה.
אחרי מות מוחמד בן טוגג', שימש כאפור עוצר והעלה לשלטון את האח הבכור, אנגר, ב-946, אך כבר ב-961 סייע לאחיו הצעיר, אבו אל-חסן עלי, לעלות לשלטון תחתיו. עלי מת ב-966, וכאפור הכריז על עצמו "ואלי" של פוסטאט. הוא התמודד בהצלחה עם חתרנות פוליטית מצד יריביו ובפני הדעוה השיעית שהחלה להתפשט בארצו מצד הפאטמים שבמערב. כמו כן, הצליח להתמודד עם בעיות שנגרמו בשל שרפה שפרצה בעיר פוסטאט ב-954 וברעידת אדמה שפגעה במצרים שנה לאחר מכן.
הוא הוכיח יכולת צבאית בעמידתו מול איומים שהקיפו את מצרים מכל עבר. השליטה בערי הקודש מכה ואל-מדינה, שהייתה נקודת חוזק תדמיתית חשובה לשושלת, הייתה בסכנה מצד הקרמטים, שאף גנבו את האבן השחורה וגרמו לביטול מצוות החג'. עוד לחצו עליו הפאטמים שקמו במערב, הנובים שהתקוממו בדרום, ואמיר חלב, סיף א-דאולה, שהתחרה עמו על השליטה בארצות דמשק (בלאד אל-שאם).
כאפור גם עודד את האמנויות בארצו ואירח את המשורר הנודע אַלְ-מֻתַנַבִּי, שלימים הסתכסך עמו ונמצא מנציח את כאפור בשירי לעג שכתב על אודותיו. חרף מוצאו, היה כאפור גם מוסלמי אדוק, שהסביר פנים לעולמאא (חכמי הדת) והחזיק במנהגי האסלאם הסוני, לרבות אמונות כגון האמונה בשדים. הוא גם הקים מכספו, דרך מוסד הווקף, שני מסגדים בעיר פוסטאט ובית חולים (דאר א-שפאא). לצד זאת הקים שורת ארמונות ואת גני כאפוריה, הקרויים על שמו, בפוסטאט.
The Backrooms

תמונה של החדרים האחוריים
The Backrooms (בתרגום ישיר לעברית: החדרים האחוריים) היא אגדה אורבנית ותופעת אינטרנט המתארת מבוך אינסופי של חדרי משרדים שנוצרו באופן אקראי. החדרים מאופיינים בריח של שטיח רטוב, קירות עם גוון מונוכרומטי צהוב ונורות פלואורסצנט. האגדה האורבנית פורסמה לראשונה באתר 4chan בפוסט "תמונות מצמררות", שבו משתמש אנונימי המציא סיפור המבוסס על אחת התמונות.
מאז שהתפרסמה התמונה, היא הפכה לתופעת אינטרנט באפליקציות טיקטוק, אינסטגרם ו-Reddit, ואף היוותה השראה לסדרת הטלוויזיה ניתוק ולמשחק הווידאו The Backrooms Game שנוצרה על ידי החברה Pie on a Plate Productions.
מקור

האגדה האורבנית פורסמה לראשונה באתר הפורומים 4chan בפורום /x/ ב-12 במאי 2019, כאשר משתמש אנונימי ביקש מאנשים באתר להעלות תמונות מצמררות. אחד מן המשתמשים שהגיב, העלה תמונה של מסדרון אינסופי שלו הוא קרא "The Backrooms". הוא הסביר ש-"אם אתה לא נזהר והולך במקומות הלא נכונים, אתה יכול בטעות ליפול אל תוך הבקרומס, איפה שאין כלום מלבד שטיחים ספוגים במים, מראה של קירות צהבהבים וזמזום בלתי פוסק של נורות המאירות בצבע צהוב. האזור הזה מתפרס על כ-600 מיליון מטרים רבועים של חדרים ריקים שנוצרים בצורה אקראית. תקווה שאלוהים יציל אותך כשאתה שומע משהו, כי תהיה בטוח שהוא כבר שמע אותך (ומתקדם לעברך..)".
לאחר שהתמונה הועלתה, מספר אנשים באינטרנט התחילו לכתוב קריפיפסטות ואגדות אורבניות על התמונה. בנוסף לכך, התמונה הפכה לתופעת אינטרנט ששותפה ברשתות חברתיות רבות. רבים מהאנשים טענו כי הם ראו את התמונה בעבר, רבים אחרים התלהבו והזדעזעו מהתחושות שהיא מביאה להם. קייטלין קובריק מ-Somag News, טענה כי הבקרומס זה בעצם "אגדה אורבנית שמתארת חלומות מקוללים".
ב-30 במאי 2024 התגלה מיקום התמונה: רחוב אורגון 811, וויסקונסין, ארצות הברית. התמונה צולמה במסגרת עבודת שרברבות במקום.
הצמרמורת הייחודית > הסיבה לצמרמורת הייחודית

אנשים רבים תהו מדוע דווקא לסיפור זה יש הרגשת צמרמורת מיוחדת שלא מרגישים בסיפורי אימה אחרים. אנשים רבים הציגו את דעתם בכל רחבי האינטרנט בנוגע לזה. חלקם טענו כי הסיבה היא שהאדם אשר נמצא שם חווה הרגשה של אי חשיבות לזמן, דבר שיטריף אותו תוך זמן קצר. אחרים טוענים כי מדובר באזור שנראה כולו אותו דבר, ובעצם אין שום דבר חדש, ומכיוון שאין שום דבר חדש, אין פעם בה עולה בך הרגש או הציפייה כלפי משהו, ובהתאם גם אין פעם בה יורד הרגש או הציפייה עבור משהו, דבר זה נותן הרגשה של לולאה אינסופית.
הצמרמורת הייחודית > הפחד להישכח

אחת העמדות שבלטו מעל השאר הייתה של "קלארק אליסון", שהעלה סרטון ב-28 בפברואר 2022 לרשת החברתית יוטיוב, תחת הכותרת "החדרים האחוריים: הפחד להישכח" (באנגלית: "The Backrooms: Fear of Being Forgotten"), בסרטון זה מרטין חשף את עמדתו לגבי הסיפור, וטען כי התחושת צמרמורת אנו חווים בשמיעת סיפור זה נובעת משלושה אלמנטים שגומרים לאי-נוחות לא רגילה, מתרגום שגוי של המוח למתרחש, מחוסר חשיבות לזמן ולמקום, ומדז'ה וו לתרבות שלנו. את דבריו הוא מעמיד לצד הספר שנקרא "Being and time" שנכתב על ידי מרטין היידגר, "Specters of Marx" שנכתב על ידי ז'אק דרידה, Ghosts of My Life שנכתב על ידי מארק פישר וNon-Places שנכתב על ידי מארק אוג', בעזרת ארבעת הספרים הללו (ועוד כמה דוגמאות) הוא הציג את דעתו לגבי התחושה המוזרה שהחדרים האחוריים נותנים לאדם אשר חי שם.
את האלמנט הראשון הוא מביא מספר "Being and time", בנכתב כי הדרך היחידה לזכור שאנשים לפניך היו פה, היא על ידי הדברים שהם יצרו והשאירו אחרי מותם, כגון מבנים, כלים וכדומה. קלארק טוען בהמשך לדבריו של מרטין כי לכל דבר שאנו רואים במציאות שהוא מלאכותי (כלומר שאינו נוצר על ידי הטבע) מתעוררת אצלנו המחשבה כי אותו דבר מסוים שייך למישהו כלשהו, אותו מישהו אולי נטש את אותו דבר מסוים, אולי אותו מישהו איבד את אותו דבר מסוים, אבל אותו דבר מסוים עדיין נבנה על ידי מישהו כלשהו, והוא סימן לכך שלפניך היו אנשים, ובעצם שהייתה פה האנושות. זה עובד ככה כי המוח שלנו מתרגם זאת כך. החדרים האחוריים לעומת זאת הוא אזור שאמנם נראה לנו מלאכותי, אך בו-זמנית, אזור שלא שייך למישהו אחר, ולא נבנה על ידי מישהו אחר, והיות ואין לאזור הזה תכלית, המוח שלנו לא מזהה עבור מה הוא נבנה ומה מטרתו כאן, והתרגום של המוח נכשל. החדרים האחוריים הם חסרי סימון כלשהו לאנושות, ובמילים אחרות, אזור שנשכחה ממנו האנושות.
האלמנט השני מתבסס על זה שבני האדם חווים הרבה פעמים חוויות בסגנון החדרים האחוריים, ולכן, אנשים אמורים להרגיש זאת על כל מקום שאנשים לא מרגישים בו בנוח, אלא שיש פה עוד משהו, החדרים האחוריים מעוותים את המשמעות של זמן ומיקום, היות שזמן ומיקום אלו שני כלים שנקבעים ביחס למשהו אחר, בחדרים האחוריים כשהכל נראה ומרגיש אותו דבר, שני כלים אלו יוצאים מכלל שימוש, מרטין מדגיש כי בחדרים האחוריים הזמן ממשיך לנוע, והמיקום גם הוא משתנה, ואילו הדבר שגורם לשיגעון זה זה שהזיכרון לא קיים פה, שכן כל מקום נראה דומה לאחר, וכמו כן, כל תחושת זמן.
האלמנט השלישי והאחרון הוא אחת מהסיבות ללמה חרדה ודיכאון היא תופעה יותר נפוצה מפעם, האלמנט השלישי אומר שבעידן המודרני אנשים מתחילים לאבד את ההגדרה עבור חוויה, כי כל דבר בעולם ב-100 שנים האחרונות הוא שיחזור של דברים שיצרו פעם, כגון: סדרות ישנות שעשו להם רימייק, כלי רכב ששופרו בדברים קטנים וכדומה. כל אלו נותנים לאנשים שחיים כיום מציאות של עולם לא מתחדש, עולם שלוקח את העבר ומשחזר אותו שוב ושוב, מה שנותן הרגשה שהעולם נבלע לתוך עצמו. מה גם, בעבר אנשים בשביל לחיות, והיות והפיזיקה והמדע לא היו משוכללים מספיק באותה התקופה, אירועים כמו אסונות טבע ותרחישים כאלו ואחרים נתנו לבני האדם שחיו לפני יותר ממאה שנה הרגשה של חוסר ודאות לגבי ההמשך והמחר, וזה נתן לאנשים שחיו פעם ערנות תמידית בשביל אותו דבר שיכול לצוץ, מה שמנע מהם להיכנס לחרדות ודיכאון עקב אי-התחדשות כמו היום.
פופולריות והשראה > תעשיית הקולנוע

בינואר 2022, סרטון אימה הועלה ליוטיוב בכותרת "The Backrooms" של הבמאי בן ה-16 "קיין פרסונס". הסרטון מוצג כהקלטה משנת 1996 של צלם צעיר שנכנס בטעות למקום, בורח מגופים ונכנס לקומות שונות בתוך הבקרומס. הסרטון נעשה בעזרת התוכנה Blender, וכן בעזרת פילטר של צילום VHS. אריקה ראסל מהתחנה WPST (אנ') טענה כי מדובר ב-"סרטון הכי מפחיד באינטרנט", בעוד מרי בת' מקאנדרוז מ-Dread Central השוותה אותו למשחק הווידאו Control מ-2019 וטענה כי "צפתה בו 10 פעמים".
הבקרומס היווה השראה לסדרה "ניתוק" ב-AppleTV+.
בשנת 2024 הוכרז על קידום סרט "החדרים האחוריים".
פופולריות והשראה > תעשיית המשחקים

בפברואר 2022, משתמש Reddit הכין מפה במיינקראפט המדמה את הקונספט של הבקרומס.
הבקרומס היווה השראה למשחק אימה אינדי מ-2019 שנוצר על ידי החברה Pie on a Plate Production. המשחק הופיע ברשימת "המשחקים החינמיים הטובים ביותר בסטים" בשל האווירה ה"מטרידה" וה"מטריפה" שהוא מביא לשחקן.[דרוש מקור]
נוצרו משחקים נוספים אשר מבוססים על הקריפי פסטה, כגון המשחקים "The Backrooms Simulator" ו-"Enter the Backrooms", שיצאו ב-2019 וב-2021.
ראו גם

קריפיפסטה
תופעת אינטרנט
תמונה מקוללת
הערות שוליים

↑  /x/ - Paranormal » Thread #22661164, archive.4plebs.org
1 2 3  The Backrooms: an eerie phenomenon lies behind these familiar hallways, Happy Mag, ‏2021-08-03 (באנגלית אמריקאית)
↑  Kaitlyn Kubrick, What is The Backrooms? The terrifying creepypasta of cursed dreams, Somag News, ‏2020-04-17 (באנגלית אמריקאית)
↑  THE NEW, web.archive.org, ‏2003-05-03
↑  מרטין אליסון, The Backrooms: Fear of Being Forgotten
↑  The Backrooms (Found Footage), נבדק ב-2022-06-05
↑  'The Backrooms' Is the Viral Horror Short Shaking the Internet Up, No Film School, ‏2022-02-01 (באנגלית)
↑  Erica RussellErica Russell, Is This Viral Found Footage Horror Short the Scariest Video on the Internet?, 94.5 PST (באנגלית)
↑  Backrooms Minecraft Map Brings Terrifying Internet Meme To Life, ScreenRant, ‏2022-02-11 (באנגלית אמריקאית)
↑  Johnson, Astrid (2019-08-16). "Reviews Roulette: The one with Tony Hawk on a unicycle". Rock, Paper, Shotgun (באנגלית). נבדק ב-2022-06-05.
↑  The Backrooms Simulator, Metacritic (באנגלית)
↑  Enter The Backrooms, Metacritic (באנגלית)
כרזת העונה הראשונה של הסדרה "ניתוק", שקיבלה השראה מתופעת האינטרנט "The Backrooms"
The Singles Collection

The Singles Collection (בעברית: אוסף סינגלים) הוא אלבום להיטים השני של הזמרת האמריקאית בריטני ספירס. האלבום יצא לאור ב-10 בנובמבר 2009, על ידי חברת התקליטים ג'ייב רקורדס.
האלבום מכיל את רוב להיטיה של ספירס, מסינגל הבכורה "...Baby One More Time" ועד לאחרון, "Radar". בנוסף, האלבום כולל סינגל חדש; ששמו "3".
רקע והוצאה

ב-12 ביולי 2009, אישרה ספירס באמצעות חשבון הטוויטר שלה כי החלה להקליט חומרים חדשים, והצהירה כי החלה לעבוד יחד עם כותב השירים והמפיק השוודי מקס מרטין. ב-23 בספטמבר 2009, חברת התקליטים ג'ייב רקורדס הודיעה רשמית על צאת אלבום להיטים של סיפרס שיקרא The Singles Collection, דרך האתר הרשמי של ספירס, לרגל חגיגות ה-12 שנות קריירה של ספירס בתעשיית המוזיקה. זהו האלבום השני לאחר צאת האלבום להיטיה הגדולים הקודם Greatest Hits: My Prerogative, משנת 2004. תאריך צאתו של האלבום אושר להיות ל-24 בנובמבר 2009 והאלבום כולל שיר חדש שנקרא "3", בהפקתו של מרטין. האוסף היה זמין בשתי מהדורות עיקריות, מהדורה סטנדרטית ומהדורת מארז תקליטורים. הגרסה הסטנדרטית הכילה תקליטור יחיד עם שבעה עשר רצועות, כולל "3". מארז תקליטורים הכיל עשרים ותשעה סינגלים, כולל "3", כאשר כל אחד מהם ארוז בכיס החלקה שלו עם עטיפת כיסוי מקורית, בליווי צד א' וצד ב' מקורי או רמיקס. היא כללה גם חוברת ובה תמונות אייקוניות ועובדות על כל רצועה וכן DVD עם כל הקליפים של ספירס עד היום בסדר כרונולוגי.
ב-14 באוקטובר 2009, הכריזה חברת התקליטים ג'ייב רקורדס בהודעה לעיתונות חדשה כי התאריך למהדורה הסטנדרטית הועבר ל-10 בנובמבר 2009. תאריך צאת המארז תקליטורים נותר זהה. למחרת הוכרזה כי מהדורת CD + DVD תצא לאור ב-10 בנובמבר 2009, מחוץ לצפון אמריקה. מהדורה זו כללה את רשימת הרצועות במהדורה הסטנדרטית וכן את הסינגל "I'm Not a Girl, Not Yet a Woman".
סינגל

"3", הוא הסינגל היחידי מהאלבום, שיצא ב-6 באוקטובר 2009, יחד עם ההכרזה על אוסף הלהיטים. השיר יצא לתחנות הרדיו ב-29 בספטמבר 2009. השיר זכה לביקורות חיוביות מצד המבקרים, והופיע לראשונה במקום הראשון במצעד בילבורד הוט 100, ושבר שיאים במצעד רבים. השיר הפך את ספירס לאמן הראשון מזה למעלה משלוש שנים שהופיע לראשונה במקום הראשון. זה היה השיר ה-16 בתולדות המצעד שהופיע לראשונה במיקום העליון וגם הכותר כהקצר ביותר לשיר שהגיע לראש הטבלה. "3" הופיע לראשונה גם במצעד בקנדה והגיע לעשירייה הראשונה במצעדים במדינות אוסטרליה, בלגיה (ולוניה), צ'כיה, פינלנד, צרפת, אירלנד, נורווגיה, שוודיה ובריטניה.
הצלחה במצעדים

בארצות הברית, אוסף הסינגלים הופיע לראשונה במקום ה-22 במצעד בילבורד 200, ונמכר בשבועיים הראשונים 26,800 עותקים. האלבום נמכר ביותר מ-250,000 עותקים בארצות הברית. בקנדה הוסמך האלבום למעמד של זהב על ידי איגוד תעשיית ההקלטות הקנדי למכירות של למעלה מ-40,000 עותקים. האלבום עלה לראשונה במקום ה-15 במקסיקו והוסמך לזהב על ידי איגוד תעשיית ההקלטות המקסיקני למכירות של מעל 30,000 יחידות. ב-23 בנובמבר 2009, האלבום עלה לראשונה במצעד האלבומים האוסטרלי במקום ה-23. באותו שבוע הוא עלה לראשונה במקום ה-22 בניו זילנד. האלבום הגיע לארבעים המובילים בבלגיה (ולוניה), דנמרק, יוון, ניו זילנד ונורווגיה, והופיע גם בבלגיה (פלנדריה), פינלנד, ספרד והולנד. בינואר 2011, אוסף הסינגלים נכנס מחדש למצעד באירלנד במקום ה-51 ולמצעד בבריטניה במקום ה-27. בשנת 2021, אוסף הסינגלים נכנס מחדש למצעדים באירלנד ונחת במקום 24 ושבר את שיא ולמצעד בבריטניה האלבום נחת במקום 51.
רשימת רצועות > Box Set

| The Singles Collection — Box Set (דיסק 30 — מהדורת DVD)> מס' | The Singles Collection — Box Set (דיסק 30 — מהדורת DVD)> שם | The Singles Collection — Box Set (דיסק 30 — מהדורת DVD)> משך | The Singles Collection — Box Set (דיסק 30 — מהדורת DVD)>  | The Singles Collection — Box Set (דיסק 30 — מהדורת DVD)>  | The Singles Collection — Box Set (דיסק 30 — מהדורת DVD)>  | The Singles Collection — Box Set (דיסק 30 — מהדורת DVD)>  | The Singles Collection — Box Set (דיסק 30 — מהדורת DVD)>  | The Singles Collection — Box Set (דיסק 30 — מהדורת DVD)>  | The Singles Collection — Box Set (דיסק 30 — מהדורת DVD)>  |
| --- | --- | --- | --- | --- | --- | --- | --- | --- | --- |
| 1. | …Baby One More Time  | 3:59 |  |  |  |  |  |  |  |
| 2. | Sometimes  | 3:53 |  |  |  |  |  |  |  |
| 3. | (You Drive Me) Crazy (The Stop Remix!)  | 3:20 |  |  |  |  |  |  |  |
| 4. | Born to Make You Happy  | 3:39 |  |  |  |  |  |  |  |
| 5. | From the Bottom of My Broken Heart  | 4:30 |  |  |  |  |  |  |  |
| 6. | Oops!... I Did It Again  | 4:12 |  |  |  |  |  |  |  |
| 7. | Lucky  | 4:08 |  |  |  |  |  |  |  |
| 8. | Stronger  | 3:38 |  |  |  |  |  |  |  |
| 9. | Don't Let Me Be the Last to Know  | 3:52 |  |  |  |  |  |  |  |
| 10. | I'm a Slave 4 U  | 3:24 |  |  |  |  |  |  |  |
| 11. | Overprotected (The Darkchild Remix)  | 3:35 |  |  |  |  |  |  |  |
| 12. | I'm Not a Girl, Not Yet a Woman  | 3:49 |  |  |  |  |  |  |  |
| 13. | I Love Rock 'n' Roll  | 4:07 |  |  |  |  |  |  |  |
| 14. | Me Against the Music (בהשתתפות מדונה)   | 4:03 |  |  |  |  |  |  |  |
| 15. | Toxic  | 3:33 |  |  |  |  |  |  |  |
| 16. | Everytime  | 4:07 |  |  |  |  |  |  |  |
| 17. | My Prerogative  | 3:48 |  |  |  |  |  |  |  |
| 18. | Do Somethin'  | 3:22 |  |  |  |  |  |  |  |
| 19. | Someday (I Will Understand)  | 3:42 |  |  |  |  |  |  |  |
| 20. | Gimme More  | 4:01 |  |  |  |  |  |  |  |
| 21. | Piece of Me  | 3:10 |  |  |  |  |  |  |  |
| 22. | Break the Ice  | 3:21 |  |  |  |  |  |  |  |
| 23. | Womanizer  | 3:46 |  |  |  |  |  |  |  |
| 24. | Circus  | 3:34 |  |  |  |  |  |  |  |
| 25. | If U Seek Amy  | 3:46 |  |  |  |  |  |  |  |
| 26. | Radar  | 3:41 |  |  |  |  |  |  |  |
| משך כולל: | משך כולל: | 97:54 |  |  |  |  |  |  |  |
מיקומי שיא

|   ‏‏‏  מצעדים ודירוגים (2021–2009)> מדינה |   ‏‏‏  מצעדים ודירוגים (2021–2009)> מצעד |   ‏‏‏  מצעדים ודירוגים (2021–2009)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 23 |
|  איטליה | מצעד האלבומים האיטלקי | 27 |
|  אירלנד | מצעד האלבומים האירי | 24 |
|  ארצות הברית | בילבורד 200 | 22 |
|  גרמניה | GfK – טופ 100 | 80 |
|  דנמרק | היטליסטן | 30 |
|  הולנד | מצעד 100 האלבומים ההולנדיים | 77 |
|  הממלכה המאוחדת | מצעד האלבומים הבריטי | 38 |
|  ולוניה | אולטראטופ 40 | 23 |
|  יוון | IFPI Greece | 40 |
|  יפן | אוריקון | 8 |
|  מקסיקו | טופ 100 – מקסיקו | 15 |
|  נורווגיה | VG-lista | 36 |
|  ניו זילנד | המצעד הניו זילנדי הרשמי | 22 |
|  ספרד | PROMUSICAE | 43 |
|  סקוטלנד | מצעד האלבומים הסקוטי | 43 |
|  פינלנד | המצעדים הפיניים הרשמיים | 49 |
|  פלנדריה | אולטראטופ 50 | 50 |
|  צרפת | SNEP | 10 |
|  קוריאה הדרומית | סירקל צ'ארט | 11 |
|  קנדה | מצעד האלבומים הקנדי | 19 |
|  שווייץ | המצעד השווייצרי | 51 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| קנדה (Music Canada) | זהב | 40,000 |
| הונג קונג (IFPI Hong Kong) | זהב | 10,000 |
| מקסיקו (AMPROFON) | זהב | 30,000 |
| בריטניה (BPI) | זהב | 100,000 |
| ארצות הברית | — | 268,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| קנדה | 10 בנובמבר 2009 | תקליטור • הורדה דיגיטלית | סטנדרטית | סוני מיוזיק |  |
| ארצות הברית | 10 בנובמבר 2009 | תקליטור • הורדה דיגיטלית | סטנדרטית | ג'ייב רקורדס |  |
| אוסטרליה | 13 בנובמבר 2009 | תקליטור + DVD | מוגבלת | סוני מיוזיק |  |
| גרמניה | 20 בנובמבר 2009 | תקליטור + DVD | מוגבלת | סוני מיוזיק |  |
| גרמניה | 20 בנובמבר 2009 | [[מארז תקליטורים|29×CD+DVD]] | דלוקס | סוני מיוזיק |  |
| גרמניה | 20 בנובמבר 2009 | תקליטור • הורדה דיגיטלית | סטנדרטית | סוני מיוזיק |  |
| הממלכה המאוחדת | 23 בנובמבר 2009 | תקליטור • הורדה דיגיטלית | סטנדרטית | RCA רקורדס |  |
| הממלכה המאוחדת | 23 בנובמבר 2009 | תקליטור + DVD | מוגבלת | RCA רקורדס |  |
| הממלכה המאוחדת | 23 בנובמבר 2009 | 29×CD+DVD | דלוקס | RCA רקורדס |  |
| קנדה | 23 בנובמבר 2009 | 29×CD+DVD | דלוקס | סוני מיוזיק |  |
| ארצות הברית | 23 בנובמבר 2009 | 29×CD+DVD | דלוקס | ג'ייב רקורדס |  |
| יפן | 25 בנובמבר 2009 | תקליטור • תקליטור + DVD | סטנדרטית • מוגבלת | סוני מיוזיק |  |
אוטו פון היגל

| --- | --- |

 לידה:  20 בספטמבר 1853 שטוטגרט, ממלכת וירטמברג ממלכת וירטמברג 
 פטירה:  4 בינואר 1928 (בגיל 74) נוננאו, רפובליקת ויימאר רפובליקת ויימאר 
 מדינה:  גרמניה 
 השתייכות:   צבא הקיסרות הגרמנית
 תקופת הפעילות:  1870–1918 (כ־48 שנים)
 דרגה:  גנרל חיל הרגלים
 תפקידים בשירות
 מפקד הדיוויזיה ה-2   מפקד קורפוס המילואים ה-26
 פעולות ומבצעים
 מלחמת העולם הראשונה 
 עיטורים
 פור לה מריט
 
אויגן אוטו פרייהר פון היגל (בגרמנית: Eugen Otto Freiherr von Hügel;‏ 20 בספטמבר 1853 – 4 בינואר 1928) היה גנרל גרמני, ומפקד קורפוס המילואים ה-26 במהלך מלחמת העולם הראשונה.
ביוגרפיה

פון היגל נולד ב-20 בספטמבר 1853 בשטוטגרט. אביו, אלברט פרדיננד פון היגל, היה אוברסט בצבא ממלכת וירטמברג, ואילו סבו, ארנסט פון היגל, היה גנרל לויטננט ושר המלחמה הווירטמברגי. בשנת 1870 הוא התגייס לצבא הפרוסי, והצטרף לרגימנט הרגלים ה-122 (וירטמברג ה-4 - פרנץ יוזף, קיסר אוסטריה ומלך הונגריה), עימו לחם במהלך מלחמת צרפת–פרוסיה. בשנת 1908 הוא מונה למפקד הדיוויזיה ה-2, ובשנת 1912 הוא הועלה לדרגת גנרל חיל הרגלים.
עם פרוץ מלחמת העולם הראשונה הוא מונה לסגן מפקד הקורפוס ה-13, וב-25 באוגוסט 1914 מונה היגל למפקד קורפוס המילואים ה-26, אשר הוקם כחלק מהגל השני של הגיוס במלחמת העולם הראשונה. הקורפוס נטל חלק בקרב איפר הראשון, ובאפריל 1915 לחם בקרב איפר השני. בשנת 1916 לחם הקורפוס במהלך הקרב על הסום כחלק מהארמייה השנייה, ובאפריל 1917 תפס עמדות באזור שמפאן בשם "קבוצת דורמואז". על פעולותיו במלחמה קיבל היגל את עיטור הפור לה מריט ואת עיטור מסדר העיט האדום, וב-6 במרץ 1918 הוא פרש לביתו. לאחר המלחמה התגורר היגל בנוננאו, עד מותו ב-4 בינואר 1928.
אגודת היועצים והמטפלים במשפחה בישראל

| --- | --- |

 פעילות:  ייעוץ וטיפול משפחתי
 התאגדות:  אגודה
 מדינה:  ישראל
 מטה הארגון:  ירושלים 
 מייסדים:  הרב מאיר שמעון עשור
 מנכ"ל:  הרב מאיר שמעון עשור
 תקופת הפעילות:  תשע"ה, 2015 – הווה
 acft.ussl.co.il
 
אגודת היועצים והמטפלים במשפחה בישראל היא עמותה רשומה שהוקמה בשנת 2015 על ידי הרב מאיר שמעון עשור, במטרה לקדם "מאגר חברים" של אנשי מקצוע, העוסקים בתחומי הייעוץ והטיפול, בפרט ובמשפחה 
על מנת להנגיש את שרותיהם בקרב הציבור הדתי תורני. 
העמותה מנהלת מוקד טלפונים ארצי לכלל הציבור, לפניות לעזרה נפשית ראשונית (ער"ן) וכן ייעוץ נישואין ומשפחה ראשוני  י.נ.ר ובעת הצורך הפניות לטיפול. 
העמותה מנהלת מרכזי ייעוץ טיפול בפרט ובמשפחה ברחבי הארץ.
מבנה האגודה

האגודה מתנהלת ומופעלת על ידי צוות עובדי העמותה, מנכלי"ת,  מזכלי"ת, רכזת "אוגדן החברים" ורכזת מוקד מטיבת"א. באגודה עשרות מתנדבים ומתנדבות מדי שנה. האגודה מפעילה ארבע ועדות מקצועיות, שמטרתן לסייע, לפקח ולבקר את התנהלות האגודה. כל חברי הוועדות מבצעים את עבודתם בהתנדבות.
ועדת אתיקה: ועדת האתיקה של האגודה עוסקת בקביעה, ניהול ואכיפת כללי אתיקה על פי תקנון האגודה.
ועדת הסמכה והכרה במוסדות: הוועדה קובעת ומעדכנת קריטריונים לקבלת חברים לאגודה ובוחנת הכרה במוסדות לימוד מהם ניתן להתקבל לאגודה.
ועדת השתלמויות וימי עיון: הוועדה ממליצה על תכנים להעשרה מקצועית לחברי האגודה ומסייעת בקיום פעילויות העשרה מקצועית לרבות כנסים, ימי עיון והשתלמויות מקצועיות.
ועדת דוברות ויחסי ציבור: הוועדה מייצגת את האגודה, חבריה ופעילותה בכל תחום רלוונטי המתבקש במדיה, בתקשורת, ברשויות, במוסדות וכן בכנסים וימי עיון.
פעילות האגודה

האגודה מנהלת מאגר בשם "אגד מקצועי" הכולל יועצים ומטפלים שומרי תורה ומצוות, בתחום הפרט, הנישואין והמשפחה.  החברים במאגר מעניקים שירותי ייעוץ וטיפול בכל הארץ. חלקם משמשים גם כצוות טיפולי במרכזי מטיבת"א בישראל.  בנוסף, האגודה פועלת לקידום המטרות המשותפות של כלל החברים הנמצאים ב"אגד המקצועי" באגודה, לחיזוק וביסוס המעמד המקצועי ולהשגת הכרה והטבות עבורם.
פעילות האגודה > מטיבת"א – מרכז טיפול וייעוץ במשפחה תורני ארצי

האגודה מפעילה את מטיבת"א, מרכז המסייע בייעוץ וטיפול לפרטים, זוגות, ומשפחות ומתאים באופיו לציבור הדתי-חרדי. המרכז פועל בפריסה ארצית ונגיש לכלל האוכלוסייה בישראל.
במטיבת"א מוענקים שרותי ייעוץ וטיפול בנושאים :
ייעוץ זוגי וטיפול משפחתי:
הניתן לזוגות ומשפחות בשלבי חיים שונים. במסגרת התהליך נעשה אבחון, הגדרת הבעיה ואיתור דרכי התמודדות המתאימות לבני הזוג והמשפחה מתוך הבנה כי בעיות רבות יכולות להיפתר באמצעות שינוי היחסים ודפוסי יחסי הגומלין במשפחה.
הנחיית הורים וטיפול בילדים ונוער
המרכז מעניק ייעוץ והדרכה להורים הפונים בתחומי החינוך והטיפול, הקשורים להתנהלותם מול ילדיהם באמצעות כלים חינוכיים וטיפוליים המותאמים לאופי, צורכי וגילאי הפונים. בנוסף מעניק המרכז טיפול פרטני לילדים ונוער.
סיוע וייעוץ רגשי/נפשי
המרכז מסייע למתמודדים עם קשת רחבה של קשיים רגשיים ומצבי משבר כגון: התמודדות עם שינויים במעגלי החיים, דימוי עצמי, חרדות, דיכאון, טראומות, אובססיות, פוביות ועוד. הטיפולים נעשים באמצעות שימוש בכלים מקצועיים מגוונים וממוקדים בפתרון בעיות ספציפיות, במטרה להעניק טיפול מקצועי, קצר מועד ויעיל.
ייעוץ וטיפול בחיי אישות
המרכז מתמחה במתן סיוע על ידי ייעוץ וטיפול תואם תרבות, בתחום חיי אישות. המרכז כולל מתן הדרכה והכנה לזוגות בראשית הנישואין, סיוע בהתמודדות עם קשיים פיזיים ורגשיים בשלבי החיים השונים. שירותי הייעוץ ניתנים על ידי מטפלים ויועצים, גינקולוגים, אורולוגים פסיכולוגים ועוד. כמו כן מקיים המרכז שיתופי פעולה עם מרכזים רפואיים המתמחים בטיפול רפואי בתחום.
פגיעות חמורות ואלימות במשפחה
המרכז מעניק תמיכה, ייעוץ וטיפול על ידי מומחים הנותנים מענה מקצועי מקיף החל מסיוע בשעת חירום ועד לליווי הפרט/המשפחה בתהליך הטיפולי. מרכז הטיפול לנפגעים מותאם לאופיו וצביונו של המגזר הדתי- חרדי. מטפלי המרכז הם אנשי מקצוע מוסמכים, ובעלי תואר שני קליני שעברו הסמכה ייעודית לטיפול בנפגעים.
ייעוץ רגשי למטופלי פוריות
המרכז מעניק תמיכה רגשית למטופלים המתמודדים עם בעיות בתחום הפוריות. הסיוע ניתן במתכונת פרטנית, זוגית, בהתאם לצורכי והעדפות הפונים. 
הטיפול מוענק על ידי יועצים ומטפלים שעברו הכשרה רפואית, הלכתית ומקצועית בתחום הפוריות ובמידת הצורך עם מרכזי פוריות ברחבי הארץ.
מוקד מטיבת"א 
מוקד מטיבת"א הוא מוקד טלפוני המאויש 24 שעות ביממה על ידי אנשי מקצוע וסטודנטים מתמחים המקבלים הכשרה והדרכה במתן סיוע בשעת משבר. המוקד מעניק ייעוץ ראשוני ובמידת הצורך מפנה למומחים להמשך טיפול מקצועי.
סיוע במימון טיפול
מרכז מטיבת"א מסייע באיתור מקורות מימון לפונים שאין באפשרותם לממן את מלוא עלות הטיפול. במקרים מסוימים קיימת אפשרות לקבל ייעוץ/טיפול בתשלום סמלי על ידי סטודנטים
במרכזי לימוד מאושרים ומפוקחים, המקבלים הדרכה צמודה על ידי אנשי מקצוע המומחים בתחום.
פעילות האגודה > בית הוראה "שלמות המשפחה"

העמותה מפעילה בית ההוראה ארצי המעניק מענה הלכתי בתחומי הייעוץ והטיפול בכלל, ובתחום אישות ומשפחה בפרט. המענה ניתן על ידי רבנים מורי הוראה ומורי צדק שעברו הכשרה מקצועית בתחום, ומעניקים מענה טלפוני או מענה בפורומים ברשת.
בנוסף, כחלק ממטרות האגודה, מתקיימות פעילויות מניעתיות בפריסה ארצית, לצורך צמצום קשיים והתמודדויות חברתיות ומשפחתיות בתחום המשפחה כגון: סדנאות לחיזוק והעצמת הקשר הזוגי, קבוצות הנחיית הורים, הדרכה לזוגות בשנה הראשונה לחיי הנישואין ובשנה הראשונה להיותם הורים ועוד.
האגודה מקיימת שיתופי פעולה עם מוסדות וארגונים, פרטיים וציבוריים לקידום מטרה זו.
אולגי

| --- | --- |
מראה של אולגי
מראה של אולגי
 מדינה:  מונגוליה מונגוליה
 איימאג:   באיין-אולגי
 שטח:  15 קמ"ר
 גובה:  1,710 מטרים
 אוכלוסייה:  ‏
  ‑ בעיר:  40,564 (2022)
 קואורדינטות:  48°57′56″N 89°57′48″E﻿ / ﻿48.965636111111°N 89.963208333333°E﻿ / 48.965636111111; 89.963208333333 
 אזור זמן:  UTC +7
 http://olgii.bo.gov.mn/
  מפת מיקום  מפה מפורטת   (למפת מונגוליה מוגדלת) אולן בטור ארדנט דרחאן צ'ויבלסאן מורון חובד באיינחונגור ארבאיחר אולאנגום רוסיה סיןאולגי(למפת מונגוליה רגילה) אולן בטור ארדנט דרחאן צ'ויבלסאן מורון חובד באיינחונגור ארבאיחר אולאנגום רוסיה סיןאולגי  he tabBackground:;tabBorder:#aaa;defaultTab:0;
אולגי (במונגולית: Өлгий) היא בירת איימאג (מחוז) באיין-אולגי במונגוליה.